Bertha Keyser

Bertha KEYSER (naskiĝinta la 24-an de junio 1868 en Maroldsweisach, mortinta la 21-an de decembro 1964 en Hamburgo) estis germana karitate aganta misiistino. Ŝi kromnomitis "Engel von St. Pauli", anĝelo de la hamburga amuzokvartalo Sankta Paŭlo.

 Vivo 
 Trejnado 
Keyser originas el simpla kaj pieca familio. Post trejnado kiel bakistino ŝi iris eksterlanden kaj laboris kiel infanistino en Anglujo, vojaĝakompanantino en Usono kaj ĉambristino de grafino en Parizo. Poste ŝi resumis tiun tempon tiel: Das reiche, satte Leben bei meinem Duc bekam mir nicht. Und zum Entsetzen aller ging ich zu den Armen und wurde später Gefängniswärterin in einem Pariser Frauengefängnis.“Citaĵo laŭ Barbara Leisner: Der Engel von St. Pauli - tradukite: "La riĉa, sata vivo ĉe Duc ne faris bonon al mi. Kaj je la malkomprenego de ĉiuj mi serĉis la ĉeeston de malriĉuloj kaj iĝis poste gardistino en pariza prizono por virinoj." Poste ŝi laboris kiel edukistino en hejmo por knabinoj krimaj.

 Karitata agado en Hamburgo 
En 1913 ŝi venis al Hamburgo, al la misio Strand-Mission. Ŝi fondis propran misian societon, kiu estis financata per mondonacoj; cetere, dum mondokolektado ŝi nomis la senhejmulojn paseroj de Dio. Ŝia unua agadoloko por la surstrate vivantaj junuloj kaj senhejmuloj estis ekde 1914 ĉe Alter Steinweg nr 25. Sekvis manĝodisdonado al malriĉuloj (per tri veturilkuirejoj), surstrataj diservoj, vizitoj de arestitaj kaj malasanuloj, prizorgo de ĉiesulinoj.

Pro protestoj de la najbaroj pri tro granda hommoviĝo en la misistacioj, Keyser daŭre estis serĉanta novajn lokojn. En 1927 ŝi aranĝis ekzemple la hejmon "Fels des Heils" por virinoj sen hejmo en Winkelstraße nr 17 (resp. Rothesoodstraße). La lasta domicilo de ŝi post la Dua mondmilito estis vendeja loĝejo en Bäckerbreitergang nr 7 (ĉiuj adresoj estas stratoj en Hamburgo). Tie ĉi ŝi estis repreninta en 1945 sian bonfaran agadon kiel 77-jaraĝulino.

 Morto 
Ŝi mortis dumlabore. Sekvis la funebran ceremonion en Ohlsdorf pli ol 500 homoj. Ŝi estis tre fama en Hamburgo. Amikoj kolektis monon por modestan tomboŝtonon kun la elbiblia, laboriadinstiga verseto: "Iru ankaŭ ci en la vinoĝardenon! Ĝi nuntempe ne plu staras sur originala loko tombeje sed restarigitis alie.

 Honoroj 
 1983: strateto en St. Pauli nomatas por ŝi
 Akcepto en la t.n. Ĝardeno de la virinoj en la malnova parto de la tombejo de Ohlsdorf, proksime de la Cordes-aleo ĉe la akvoturo - tie okazis en 2007 ankaŭ ekspozicio honore al ŝi
 Portreto en la kripto de la Ĉefpreĝejo Sankta Mikaelo por memorigi onin al ŝi

 Referencoj 

 Eksteraj ligiloj 

 Eta biografio kun foto. 

Kategorio:Karitataj organizaĵoj
Kategorio:Hamburgo
Kategorio:Germanaj protestantaj misiistoj